***Հ Ի Մ Ն Ա Վ Ո Ր ՈՒ Մ***

***«Հայաստանի Հանրապետության 2007 թվականի սեպտեմբերի 20-ի N 1110-Ն որոշումն ուժը կորցրած ճանաչելու մասին» ՀՀ կառավարության որոշման ընդունման***

 ***1. Ընթացիկ իրավիճակը և իրավական ակտի ընդունման անհրաժեշտությունը***

Նախագծի ընդունումը պայմանավորված է «Հայաստանի Հանրապետության քաղաքացիության մասին» ՀՀ օրենքում փոփոխություն կատարելու մասին» ՀՕ-40-Ն Հայաստանի Հանրապետության օրենքի ուժի մեջ մտնելու հանգամանքով և բխում է Հայաստանի Հանրապետության վարչապետի 2017 թվականի մարտի 31-ի N 315-Ա որոշումից: ՀՀ ԱԺ կողմից 2017 թվականի փետրվարի 8-ին ընդունված ՀՕ-40-Ն և ՀՕ-41-Ն օրենքներով ուժը կորցրած են ճանաչվել «Հայաստանի Հանրապետության քաղաքացիության մասին» ՀՀ օրենքի 13.1. հոդվածի 5-րդ մասով նախատեսված՝ այլ պետության քաղաքացիություն ստանալու դեպքում լիազոր մարմնին՝ ՀՀ ոստիկանությանը հայտնելու վերաբերյալ պահանջը, ինչպես նաև նշված պահանջը չկատարելու համար վարչական պատասխանատվություն սահմանող նորմը՝ վարչական իրավախախտումների վերաբերյալ ՀՀ օրենսգրքի 195.2. հոդվածը (տուգանք՝ նվազագույն աշխատավարձի հիսնապատիկի չափով)՝ հաշվի առնելով, որ նշված դրույթները գործնականում կիրառելի չեն: Անհրաժեշտություն է առաջացել ուժը կորցրած ճանաչել նաև այդ պարտականության կատարման կարգը սահմանող կառավարության որոշումը:

 ***2. Առաջարկվող կարգավորման բնույթը***

Նախագծով նախատեսվում է ուժը կորցրած ճանաչել **Հայաստանի Հանրապետության քաղաքացու կողմից այլ պետության քաղաքացիություն ընդունելու կամ ստանալու մասին Հայաստանի Հանրապետության կառավարության լիազոր մարմնին հայտնելու կարգը**:

 ***3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը***

Նախագիծը մշակվել է ՀՀ ոստիկանության իրավաբանական վարչության կողմից:

 ***4. Ակնկալվող արդյունքը***

«Հայաստանի Հանրապետության 2007 թվականի սեպտեմբերի 20-ի N 1110-Ն որոշումն ուժը կորցրած ճանաչելու մասին» ՀՀ կառավարության որոշման նախագծի ընդունմամբ կապահովվի գործող օրենսդրության համապատասխանեցումը **«**Հայաստանի Հանրապետության քաղաքացիության մասին**» ՀՀ օրենքի պահանջներին:**

***ՀՀ ՈՍՏԻԿԱՆՈՒԹՅՈՒՆ***